stanford-oval/wikipedia huggingface dataset:
สถาปัตยกรรมนอร์มัน
สถาปัตยกรรมนอร์มันในนอร์ม็องดี

ผู้รุกรานไวกิงมาถึงปากแม่น้ำแซนในปี ค.ศ. 911 ในช่วงเวลาที่ชนแฟรงก์ยังต่อสู้บนหลังม้าและลอร์ดของชนแฟรงก์ยังสร้างปราสาทอยู่ มาอีกศตวรรษต่อมาประชาชนในบริเวณนั้นก็ยอมจำนนต่อไวกิงและรวมตัวกันเป็นชนที่เรียกว่านอร์มันที่ยอมรับประเพณีท้องถิ่น, ภาษา และการนับถือคริสต์ศาสนา ขุนนางนอร์มันเริ่มสร้างปราสาทที่ทำด้วยไม้ที่ต่อมาวิวัฒนาการมาเป็นปราสาทเนิน และต่อมาวิวัฒนาการก็เป็นคริสต์ศาสนสถานที่สร้างด้วยหินแบบโรมาเนสก์ของชนแฟรงก์ เมื่อมาถึงปี ค.ศ. 950 นอร์มันก็เริ่มสร้างหอกลางด้วยหิน นอร์มันเป็นกลุ่มชนที่เดินทางอย่างกว้างไกลและขณะที่เดินทางไปตามท้องถิ่นต่างๆ นอร์มันก็รับวัฒนธรรมต่างๆ ที่รวมทั้งวัฒนธรรมของตะวันออกไกล้ บางอย่างก็นำเข้ามาผสมกับลักษณะศิลปะและสถาปัตยกรรมของตนเอง นอร์มันวิวัฒนาผังแบบบาซิลิกาของสถาปัตยกรรมคริสเตียนยุคแรกที่ขยายด้านข้างและมุขตะวันออกออกไปมากกว่าเดิม และสร้างหอสองหอทางด้านหน้าของมุขตะวันตกเช่นที่เห็นในการก่อสร้างวัดแซ็งเตเตียน (Abbaye-aux-Hommes) ที่เมืองคอง (Caen) ที่เริ่มสร้างในปี ค.ศ. 1067 และกลายมาเป็นแบบอย่างในการสร้างมหาวิหารขนาดใหญ่ในอังกฤษต่อมาอีกยี่สิบปีให้หลัง
สถาปัตยกรรมนอร์มันในอังกฤษ

ในอังกฤษขุนนางนอร์มันและสังฆราชมีอิทธิพลมาก่อนหน้าที่จะเข้ามารุกรานในปี ค.ศ. 1066 และอิทธิพลของนอร์มันนี้ก็มีผลต่อลักษณะสถาปัตยกรรมแองโกล-แซ็กซอนตอนปลาย สมเด็จพระเจ้าเอ็ดเวิร์ดผู้สารภาพทรงเติบโตขึ้นในนอร์ม็องดีและในปี ค.ศ. 1042 พระองค์ก็ทรงนำช่างหินจากนอร์ม็องดีมาสร้างแอบบีเวสต์มินสเตอร์ซึ่งเป็นสิ่งก่อสร้างแบบโรมาเนสก์สิ่งแรกในอังกฤษ
ในปี ค.ศ. 1051 พระเจ้าเอ็ดเวิร์ดก็ทรงนำขุนนางนอร์มันเข้ามาในอังกฤษผู้มาสร้างปราสาทเนินในเวลส์ หลังจากการรุกรานของนอร์มันแล้วทั้งการก่อสร้างปราสาทเนินและการก่อสร้างอื่นๆ ก็แพร่หลายอย่างรวดเร็ว การขยายตัวของการก่อสร้างก็รวมทั้งคริสต์ศาสนสถาน และแอบบี และป้อมปราการอันใหญ่โตและซับซ้อนกว่าเดิมที่รวมทั้งการก่อสร้างหอกลางที่ทำด้วยหิน
ลักษณะของสถาปัตยกรรมเป็นลักษณะที่หนาหนักและเป็นทรงเรขาคณิตง่ายๆ การตกแต่งก็อาจจะมีแถบรูปสลักหินเล็กๆ เช่นตามคันทวย หรือซุ้มบอด (blind arcade) หรือการแกะสลักตกแต่งหัวเสาหรือในบริเวณหน้าบันเหนือประตูโค้งครึ่งวงกลม  “ซุ้มโค้งนอร์มัน” เป็นซุ้มโค้งครึ่งวงกลม รอบโค้งมักจะตกแต่งเป็นลวดลายเรขาคณิตเช่นรูปหยักเชฟรอน (chevron) ผนังก็มักจะมีบริเวณพิธี (chancel) ที่ลึกและหอกลางเหนือจุดตัดเป็นสี่เหลี่ยมที่กลายมาเป็นลักษณะที่เป็นเอกลักษณ์ของสถาปัตยกรรมคริสต์ศาสนสถาน (Church architecture) ของอังกฤษต่อมา เริ่มตั้งแต่ปี ค.ศ. 1083 นอกจากสิ่งก่อสร้างใหญ่ๆ เช่นปราสาทหรือมหาวิหารแล้ววัดเล็กๆ ประจำท้องถิ่นเป็นจำนวนร้อยก็สร้างกันขึ้นในสมัยนี้ด้วย วัดเล็กๆ เหล่านี้มักจะมีโครงสร้างที่มีลักษณะเป็นโถงที่มีช่องทางเดินกลางช่องเดียวและหอสี่เหลี่ยมหอหนึ่งคร่อมทางเข้าหน้าวัดด้านตะวันตก ลักษณะวัดประจำท้องถิ่นที่สร้างมาตั้งแต่สมัยนอร์มันที่เห็นในปัจจุบันอาจจะมีลักษณะต่างจากที่กล่าวบ้างเพราะได้รับการขยายเพิ่มเติมหรือเปลี่ยนแปลงจากเดิมในสมัยต่อมา
หลังจากมหาวิหารแคนเตอร์บรีได้รับความเสียหายจากเพลิงไหม้ในปี ค.ศ. 1174 แล้วช่างหินนอร์มันก็เริ่มสร้างส่วนใหม่เป็นสถาปัตยกรรมกอทิก ราว ค.ศ. 1191 มหาวิหารเวลล์สในมณฑลซัมเมอร์เซ็ท และมหาวิหารลิงคอล์นก็สร้างเป็นแบบสถาปัตยกรรมกอทิกอังกฤษ สถาปัตยกรรมนอร์มันก็ออกไปมีอิทธิพลไกลออกไปในท้องถิ่นในสิ่งก่อสร้างที่มีขนาดเล็กลง
สถาปัตยกรรมนอร์มันในอังกฤษ > สถาปัตยกรรมคริสต์ศาสนสถาน

ปราสาทออกซฟอร์ดในปี ค.ศ. 1074 - หอใช้เป็นที่หลบภัยด้วย
ชาเปลเซนต์จอห์น (ราวปี ค.ศ. 1087), หอคอยแห่งลอนดอน
มหาวิหารเดอแรม (ตั้งแต่ปี ค.ศ. 1093) เป็นสิ่งก่อสร้างสิ่งแรกที่ใช้เพดานโค้งสันและโค้งแหลม
มหาวิหารวินเชสเตอร์ (ตั้งแต่ปี ค.ศ. 1079)
มหาวิหารอีลี (ปี ค.ศ. 1083–ค.ศ. 1109)
มหาวิหารปีเตอร์บะระห์ (ตั้งแต่ปี ค.ศ. 1118)
วัดที่คิลเพ็ค, แฮรฟอร์ดเชอร์
วัดเซนต์นิโคลัส, ไพร์ฟอร์ด, เซอร์รีย์ (ราวปี ค.ศ. 1140)
มหาวิหารเซาท์เวล
วัดเซนต์แมรี, อิฟรีย์, ออกซฟอร์ดเชอร์ (ค.ศ. 1170)
วัดเซนต์สวิทธันส เนทลีย์ สเคียวส์, แฮมพ์เชอร์ (ค.ศ. 1175) เป็นตัวอย่างของการสร้างวัดแบบห้องเดียว
สถาปัตยกรรมนอร์มันในอังกฤษ > สถาปัตยกรรมทางทหาร

หอขาว (หอคอยแห่งลอนดอน)
ปราสาทรอเชสเตอร์
สถาปัตยกรรมนอร์มันในอังกฤษ > สถาปัตยกรรมที่อยู่อาศัย

บ้านยิว (Jew's House), ลิงคอล์น
คฤหาสน์บูธบีย์ พักเนลล์มาเนอร์, ลิงคอล์นเชอร์
ปราสาทโอ้คแคม, รัทแลนด์
พิพิธภัณฑ์ม็อยสฮอล, เบอรีเซนต์เอ็ดมันด์, ซัฟโฟล์ค (ราว ค.ศ. 1180)
สถาปัตยกรรมนอร์มันในสกอตแลนด์

สกอตแลนด์ก็ได้รับอิทธิพลของนอร์มันตอนต้นเมื่อขุนนางนอร์มันมามีบทบาทในราชสำนักของพระเจ้าแม็คเบ็ธแห่งสกอตแลนด์ราว ค.ศ. 1050 พระเจ้ามัลคอล์มที่ 3 ผู้ครองราชย์ต่อมาทรงโค่นราชบัลลังก์ของแม็คเบ็ธด้วยความช่วยเหลือของอังกฤษและนอร์มัน มาร์กาเร็ตพระราชินีในพระองค์ทรงส่งเสริมการเผยแพร่คริสต์ศาสนาในสกอตแลนด์ ลัทธิเบ็นนาดิคตินเข้ามาก่อตั้งสำนักสงฆ์ที่ดันเฟิร์มไลน์ พระราชโอรสองค์ที่สี่ของพระองค์ขึ้นครองราชย์เป็นพระเจ้าเดวิดที่ 1 แห่งสกอตแลนด์ และทรงสร้างชาเปลเซนต์มาร์กาเร็ตเป็นอนุสรณ์แก่พระราชมารดาในคริสต์ศตวรรษที่ 12
สถาปัตยกรรมนอร์มันในสกอตแลนด์ > สถาปัตยกรรมคริสต์ศาสนสถาน

แอบบีดันเฟิร์มไลน์, ดันเฟิร์มไลน์ (ก่อตั้งตั้งแต่ราว ค.ศ. 1070 โดยนักบุญมาร์กาเร็ต หรือพระราชินีมาร์กาเร็ต)
มหาวิหารเซนต์แอนดรูว์, เซนต์แอนดรูว์ (ตั้งแต่ราว ค.ศ. 1070)
ชาเปลเซนต์มาร์กาเร็ต, ปราสาทเอดินบะระห์ (ต้นคริสต์ศตวรรษที่ 12)
วัดประจำท้องถิ่นที่ดาลเมนีย์ (ตั้งแต่ราว ค.ศ. 1130)
มหาวิหารเซนต์แม็กนัส, เคิร์ควอลล์ (ตั้งแต่ราว ค.ศ. 1137)
แอบบีเจดบะระห์, เจดบะระห์ (ก่อตั้งตั้งแต่ราว ค.ศ. 1138 โดยพระเจ้าเดวิดที่ 1)
วัดเซนต์เอเธอร์เนส, Leuchars (คริสต์ศตวรรษที่ 12)
สถาปัตยกรรมนอร์มันในไอร์แลนด์

นอร์มันตั้งถิ่นฐานส่วนใหญ่ทางด้านตะวันออกของไอร์แลนด์ที่ต่อมาเรียกกันว่า “เดอะเพล” (the Pale) และสร้างสิ่งก่อสร้างไว้หลายแห่งที่รวมทั้งปราสาททริม, ปราสาทสอร์ด และ ปราสาทดับลิน
สถาปัตยกรรมนอร์มันในอิตาลี > เมซโซจอร์โน

นอร์มันเริ่มสร้างปราสาทที่เป็นสัญลักษณ์ประจำตัวของนอร์มันในอิตาลีมาตั้งแต่ต้น วิลเลียมแขนเหล็ก (William Iron Arm) สร้างปราสาทหนึ่งในคาลาเบรียในปี ค.ศ. 1045 หลังจากการเสียชีวิตของโรเบิร์ต จิสคาร์ด (Robert Guiscard) ในปี ค.ศ. 1085 แล้วคาบสมุทรทางด้านใต้ของอิตาลีก็ประสบกับสงครามกลางเมือง และตกอยู่ภายใต้การปกครองของผู้นำที่อ่อนแอลงทุกที การก่อความไม่สงบเกิดขึ้นต่อเนื่องกันมาจนถึงคริสต์ศตวรรษที่ 12 ขุนนางชั้นรองพยายามต่อต้านอำนาจของพระมหากษัตริย์จากปราสาทของตนเอง ในโมลิเซนอร์มันก็เริ่มโครงการก่อสร้างปราสาทที่ทั้งใหญ่และซับซ้อน และนำเทคนิคการก่อสร้างที่เรียกว่า “opus gallicum” มาใช้ในอิตาลี
นอกจากการก่อสร้างปราสาทป้องกันเป็นระยะๆ (Encastellation) แล้ว นอร์มันก็ยังสร้างคริสต์ศาสนสถานหลายแห่งที่ยังเห็นได้ในปัจจุบัน เช่นในการสร้างที่บรรจุศพสำหรับตระกูลโอตวิลล์ที่เวโนซา
สถาปัตยกรรมนอร์มันในอิตาลี > ซิซิลี

สมัยนอร์มันระหว่างซิซิลีเกิดขึ้นในระหว่างราวปี ค.ศ. 1070 จนถึงราวปี ค.ศ. 1200 สถาปัตยกรรมตกแต่งด้วยงานโมเสกปิดทองเช่นที่มหาวิหารที่มอนเรอาเล ชาเปลพาลาติเนในพาเลอร์โมสร้างในปี ค.ศ. 1130 อาจจะเป็นตัวอย่างที่ดีที่สุดของลักษณะนี้ที่ภายใต้โดม (องค์ประกอบแบบไบแซนไทน์) ตกแต่งด้วยงานโมเสกเป็นภาพพระเยซูและเทวดา
สถาปัตยกรรมนอร์มันตอนปลายในซิซิลี ลักษณะของสถาปัตยกรรมกอทิกเริ่มปรากฏขึ้นเช่นที่มหาวิหารเมสซินาที่สถาปนาในปี ค.ศ. 1197 แต่หอระฆังสร้างเป็นแบบสถาปัตยกรรมกอทิกสูงซึ่งแตกต่างจากกอทิกยุคแรกที่สร้างในสมัยนอร์มัน ที่เป็นโค้งแหลมแทนที่จะเป็นค้ำยันแบบที่กางออกไปและรายยอดแหลมเล็ก (pinnacle) ของลักษณะของสมัยสถาปัตยกรรมกอทิกต่อมา
บรรณานุกรม

Bilson, J.: Durham cathedral and the cronology of its vaults, Archeol. Journal 79, 1929
Clapham, A. W.: English Romanesque Architecture after the conquest. Oxford 1934
Clifton-Taylor, A.: The Cathedrals of England. London 1967
Cook, G. H.: The English Cathedrals through the Centuries. London 1957
Escher, K.: Englische Kathedralen. Zürich 1929
Lexikon der Weltarchitektur. Von Pevsner, Nikolaus / John Fleming / Hugh Honour [1966]. München 1971.
Rieger, R.: Studien zur mittelalterlichen Architektur Englands. In: Wiener Kunstwiss. Blätter, Jg. 2, 1953
Short, Ernest H.: Norman Architecture in England, 2005
Spengler, Dietmar: Die anglo-normannischen Kirchen. Referat im HS SS 1980, Köln (unveröffentlicht)
Webb, G.: Architecture in Britain: The Middle Ages (Pelican History of Art), London 1956
ดูเพิ่ม

นอร์มัน
ปราสาท
ชัยชนะของชาวนอร์มันต่ออังกฤษ
สถาปัตยกรรมกอทิกอังกฤษ
สถาปัตยกรรมโรมาเนสก์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถาปัตยกรรมนอร์มัน
Norman Romanesque Architecture เก็บถาวร 2010-03-26 ที่ เวย์แบ็กแมชชีน: detailed analysis, illustrations]
St Swithuns Church Nately Scures England - Considered the best example in England of an unspoilt single cell apsidal Norman Church
CRSBI (The Corpus of ROMANESQUE SCULPTURE in Britain and Ireland) website
The Normans, a European People. เก็บถาวร 2016-03-03 ที่ เวย์แบ็กแมชชีน
ระเบียงภาพ

วัดแซ็งเตเตียน
คอง, ฝรั่งเศส
ด้านหน้า
วัดแซ็งเตเตียน
ปราสาทกรีน, เคานตี้ดาวน์
ปราสาทที่ราวิสคานินา
พาลัซโซเดอินอร์มานนิ
พาเลอร์โม
อิตาลี
บ้านแบบนอร์มันที่มดินา
มหาวิหารวินเชสเตอร์
วัดเซนต์เกรกอรี
ซีตัน, เดวอน
ตัวอย่างวัดขนาดเล็ก
หอเดียวโถงเดียว
ชาเปลเซนต์มาร์กาเร็ต
ปราสาทเอดินบะระห์
สกอตแลนด์
งานโมเสกภายใต้โดม
ในชาเปลพาลาติเน
พาเลอร์โม
อิตาลี
ซุ้มโค้งแบบนอร์มันเหนือประตูวัดที่กิลทิงเพาเวอร์ในกลอสเตอร์เชอร์
สมมูลทีเอ็นที

Diagram of explosive yield vs mushroom cloud height, illustrating the difference between 22 kiloton Fat Man and 15 megaton Castle Bravo  explosions
สมมูลทีเอ็นที (อังกฤษ: TNT equivalent) เป็นวิธีวัดพลังงานที่ปลดปล่อยออกมาในการระเบิด ตันของทีเอ็นทีเป็นหน่วยพลังงานเทียบเท่ากับ 4.184 จิกะจูล ซึ่งประมาณเท่ากับปริมาณพลังงานที่ปลดปล่อยออกมาในการระเบิดทีเอ็นทีหนึ่งตัน เมกะตันเป็นหน่วยพลังงานเท่ากับ 4.184 พีตาจูล
กิโลตันและเมกะตันของทีเอ็นที เดิมใช้วัดอัตราพลังงานที่ปลดปล่อยออกมา และใช้วัดอำนาจทำลายล้างของอาวุธนิวเคลียร์ หน่วยนี้ถูกเขียนไว้ในสนธิสัญญาควบคุมอาวุธนิวเคลียร์หลายฉบับ และระบุอำนาจทำลายล้างเมื่อเทียบกับระเบิดธรรมดาอย่างทีเอ็นที ล่าสุด สมมูลทีเอ็นทีใช้อธิบายพลังงานที่ปลดปล่อยออกมาในเหตุการณ์ทำลายล้างสูงอื่น อาทิ การพุ่งชนของอุกกาบาต อย่างไรก็ตาม ทีเอ็นทีมิใช่ระเบิดตามแบบที่มีพลังงานมากที่สุด ตัวอย่างเช่น ไดนาไมต์มีความหนาแน่นของพลังงานมากกว่าทีเอ็นที 60%
ค่า

ทีเอ็นทีหนึ่งกรัมปลดปล่อยพลังงานออกมาหลังระเบิด 980-1,100 แคลอรี ในการนิยามทีเอ็นทีหนึ่งตัน จึงเทียบมาตรฐานอย่างไม่มีกฎเกณฑ์ โดยให้ 1,000 แคลอรี เท่ากับ 4,184 จูล  นิยามนี้เป็นนิยามเก่า พลังงานของระเบิดโดยทั่วไปจะถูกคำนวณโดยใช้พลังงานการระเบิดงานอุณหพลศาสตร์ ซึ่งทีเอ็นทีถูกวัดอย่างแม่นยำที่ 1,120 แคลอรี/กรัม จากการทดลองเป่าลมมากครั้ง และโดยทฤษฎีแล้วคำนวณไว้ที่ 1,160 แคลอรี/กรัม
สมองอักเสบจากเริม

| สมองอักเสบจากเริม (Herpesviral encephalitis) |
| --- | --- |
ภาพ MRI T2 แนว coronal แสดงให้เห็นสมองซึ่งมี high signal ใน temporal lobe รวมถึง hippocampal formations และ parahippocampal gyrae, insulae และ inferior frontal gyrus ด้านขวา ผลชิ้นเนื้อสมองของผู้ป่วยรายนี้พบว่าเป็นสมองอักเสบ ทำ PCR จากชิ้นเนื้อพบว่ามี HSV
บัญชีจำแนกและลิงก์ไปภายนอก
ICD-10: B00.4
ICD-9: 054.3
สมองอักเสบจากเริม (อังกฤษ: herpesviral encephalitis) เป็นโรคสมองอักเสบอย่างหนึ่ง เกิดจากการติดเชื้อไวรัสเฮอร์ปีส์ซิมเพล็กซ์ ซึ่งเป็นการติดเชื้อในระบบประสาทกลางอย่างหนึ่งที่พบได้น้อยมากแต่มีอาการรุนแรง
สมัชชาประชาชนสูงสุด

| สมัชชาประชาชนสูงสุด  최고인민회의 最高人民會議 Choego Inmin Hoeŭi |
| --- | --- |
สมัยที่ 14th

ประเภท
ประเภท: ระบบสภาเดี่ยว 
ผู้บริหาร
ประธานคณะกรรมาธิการถาวร: ชเว รยอง-แฮ, WPK  ตั้งแต่ 11 เมษายน ค.ศ. 2019 
ประธานสภา: พัก แท-ซอง  ตั้งแต่ 11 เมษายน ค.ศ. 2019 
รองประธานสภา: พัก ชอล-มิน พัก คุม-ฮุย  อี ช็อล-ซอง 
โครงสร้าง
สมาชิก: 687

กลุ่มการเมืองใน สมัชชาฯ: แน้วหน้าประชาธิปไตยเพื่อการรวมชาติ (687)   แรงงาน (607)    สังคมประชาธิปไตย (50)    ช็อนโดช็อนกู (22)    สมาคมเกาหลีในญี่ปุ่น (6)    อิสระ (2) 
คณะกรรมาธิการสมัชชาฯ: กรรมาธิการการต่างประเทศ กรรมาธิการงบประมาณ กรรมาธิการนิติบัญญัติ กรรมาธิการการแต่งตั้งผู้แทน
การเลือกตั้ง
ระบบการเลือกตั้งสมัชชาฯ: ระบบคะแนนอนุมัติสำหรับผู้แทนจากพรรคการเมืองพรรคเดียว
การเลือกตั้งสมาชิกสมัชชาฯครั้งล่าสุด: 10 มีนาคม ค.ศ. 2019
ที่ประชุม

หอสมัชชามันซูแด กรุงเปียงยาง  เกาหลีเหนือ
เว็บไซต์
เว็บไซต์ทางการ
North Korean legislature
| --- | --- |
 
โชซ็อนกึล: 최고인민회의
ฮันจา: 最高 人民 會議
อาร์อาร์: Choego Inmin Hoeui 
เอ็มอาร์: Ch’oego Inmin Hoeŭi 
สมัชชาประชาชนสูงสุด (อังกฤษ: Supreme People's Assembly ย่อ: SPA; เกาหลี: 최고인민회의; เอ็มอาร์: Ch’oego Inmin Hoeŭi) คือสภานิติบัญญัติสูงสุดระบบสภาเดี่ยวของสาธารณรัฐประชาธิปไตยประชาชนเกาหลี (DPRK) หรือเกาหลีเหนือ ประกอบด้วยผู้แทนเขตละหนึ่งคนจากทั้งหมด 687 เขตเลือกตั้งทั้งประเทศโดยมีวาระคราวละ 5 ปี
รัฐธรรมนูญบัญญัติให้สมัชชาประชาชนสูงสุดเป็น "อำนาจสูงสุดของรัฐ" และตำแหน่งทางปกครองทั้งหลายรวมถึง ผู้นำสูงสุด ได้รับอำนาจมาจากสมัชชา โดยปกติแล้วสมัชชาประชาชนไม่ได้มีบทบาทในการนิติบัญญัติโดยตรงแต่ได้ถ่ายทอดอำนาจนิติบัญญัติไปยังคณะกรรมาธิการถาวร (Standing committee) นโยบายต่างๆ ซึ่งได้บัญญัติขึ้นโดยสมัชชาประชาชนจะผ่านให้รัฐบาลเพื่อบังคับใช้ ซึ่งนโยบายเหล่านี้จะได้ถูกรับรองหรือแก้ไขโดยผู้นำสูงสุด
พรรคแรงงานเกาหลีซึ่งได้รับการรับรองเป็นพรรคการเมืองชั้นนำของรัฐเป็นพรรคใหญ่ครองเสียงข้างมากในสมัชชามาตลอดโดยเป็นพรรคร่วมรัฐบาลกับสังคมประชาธิปไตย และพรรคช็อนโดช็อนกู ซึ่งเรียกรวมกันว่าแน้วหน้าประชาธิปไตยเพื่อการรวมชาติ การเลือกตั้งทั่วไปมีขึ้นทุก 5 ปี โดยครั้งล่าสุดมีขึ้นในปีค.ศ. 2019
สมอร์

| --- | --- |
สมอร์ทำจาก เกรแฮมแคร็กเกอร์ มาร์ชแมลโลว์ และช็อกโกแลต
แหล่งกำเนิด: สหรัฐ
ส่วนผสมหลัก: เกรแฮมแคร็กเกอร์, ช็อกโกแลต, มาร์ชแมลโลว์
 ตำราอาหาร: สมอร์   สื่อ: สมอร์
สมอร์ (อังกฤษ: s'more หรือ smore, ออกเสียง /ˈsmɔːr/ หรือ /səˈmɔːr/) เป็นขนมหวานที่ประกอบด้วยมาร์ชแมลโลว์ย่างและช็อกโกแลตประกบกันระหว่างเกรแฮมแคร็กเกอร์สองชิ้น สมอร์เป็นที่นิยมในสหรัฐ, แคนาดา และสหราชอาณาจักร โดยดั้งเดิมแล้วมักทำเหนือกองไฟ
ศัพทมูลและที่มา

สมอร์ เป็นรูปย่อของวลี "ซัมมอร์" (some more; อีกนิดนึง) ปรากฏหลักฐานสูตรอาหารในการทำสมอร์ในตำราอาหาร มาร์ชแมลโลว์ในกองไฟ (Campfire Marshmallows) จากต้นคริสต์ทศวรรษ 1920 ในนั้นเรียกชื่อว่า "แซนด์วิชเกรแฮมแคร็กเกอร์" (Graham Cracker Sandwich) และระบุว่าขนมนี้เป็นที่นิยมอยู่แล้วทั้งในลูกเสือและเนตรนารีของสหรัฐ ในปี ค.ศ. 1927 ปรากฏสูตรอาหารสำหรับ "ซัมมอร์" (Some More) ใน Tramping and Trailing with the Girl Scouts (เดินเท้าและเดินทางไปกับเนตรนารี) และปรากฏสูตรอาหารในหนังสือพิมพ์เก่าแก่ที่สุดย้อนไปได้ถึงในปี ค.ศ. 1925
รูปย่นย่อเหลือเพียง "สมอร์" (s'more) ปรากฏพร้อมกับสูตรอาหารที่ใช้ชื่อนี้ในชิ้นงานตีพิมพ์ปี ค.ศ. 1938 ในตำราอาหารจากปี ค.ศ. 1957 ของเบตตี คร็อกเกอร์ ปรากฏสูตรอาหารสำหรับขนมชื่อสมอร์เช่นกัน
สปีกนาว

สปีกนาว (อังกฤษ: Speak Now) เป็นสตูดิโออัลบั้มที่สามของนักร้องนักแต่งเพลงชาวอเมริกัน เทย์เลอร์ สวิฟต์ ออกจำหน่ายวันที่ 25 ตุลาคม ค.ศ. 2010 ผ่านสังกัดบิกแมชีนเรเคิดส์ การผลิตอัลบั้มเริ่มขึ้นระหว่าง ค.ศ. 2009-2010 ที่ห้องอัดเสียงหลายแห่ง และบันทึกเสียงโดยสวิฟต์ และนาธาน แชปแมน สวิฟต์เขียนเพลงเองทั้งอัลบั้มเช่นเดียวกับอัลบั้มก่อนหน้า เฟียร์เลส (2008) สปีกนาวเพิ่มรูปแบบแนวเพลงคันทรีป็อปจากอัลบั้มก่อนหน้า และนำเสนอเนื้อหาในเนื้อเพลงเกี่ยวกับความรัก ความใคร่ และความอกหัก
อัลบั้ม สปีกนาว ได้รับการตอบรับทั่วไปในด้านบวก นักวิจารณ์ยกย่องการแต่งเพลงและเนื้อหาเพลงของสวิฟต์ เพลงได้เข้าชิงรางวัลแกรมมีสาขาอัลบั้มเพลงคันทรียอดเยี่ยม เป็นครั้งที่สองหลังจากได้รับรางวัลเมื่ออัลบั้มเฟียร์เลส นีกวิจารณ์เพลงหลายคนและสื่อหลายแหล่งรวมอัลบั้มสปีกนาวไว้ในรายชื่อประจำปี อัลบั้มมีซิงเกิล 6 เพลง ทุกเพลงได้รับการรับรองแพลตินัมอย่างน้อยหนึ่งครั้งจากสมาคมผู้ประกอบกิจการเพลงของสหรัฐอเมริกา (RIAA) สวิฟต์สนับสนุนอัลบั้มผ่านทัวร์คอนเสิร์ตสปีกนาวเวิลด์ทัวร์ กลายเป็นทัวร์คอนเสิร์ตของศิลปินคันทรีที่ทำรายได้ได้สูงสุดเป็นอันดับที่สาม ทำรายได้ได้ 123 ล้านดอลลาร์สหรัฐ
อัลบั้ม สปีกนาว เปิดตัวที่อันดับหนึ่งบนชาร์ตบิลบอร์ด 200 เป็นอัลบั้มที่สองของสวิฟต์ที่ขึ้นอันดับหนึ่งในสหรัฐอเมริกา ยอดขายสัปดาห์แรก 1,047,000 อัลบั้ม เป็นการเปิดตัวที่ยิ่งใหญ่อันดับที่ห้าในประวัติศาสตร์สำหรับศิลปินหญิง และใหญ่เป็นอันดับที่สามในฐานะอัลบั้มเพลงคันทรี อัลบั้มสร้างประวัติศาสตร์ทำยอดขายในสัปดาห์เดียวได้มากที่สุดโดยศิลปินคันทรีหญิง นับถึง ค.ศ. 2014 สปีกนาวมียอดขายสูงสัปดาห์เดียวอยู่อันดับที่ 17 ในประวัติศาสตร์สหรัฐอเมริกา อัลบั้มประสบความสำเร็จในต่างประเทศ ขึ้นสิบอันดับแรกในหลายประเทศ ได้แก่ ออสเตรเลีย แคนาดา และสหราชอาณาจักร อัลบั้มยังได้รับการรับรองสี่ครั้งจากสมาคมผู้ประกอบกิจการเพลงของสหรัฐอเมริกา (RIAA) และนับถึงเดือนมกราคม ค.ศ. 2015 อัลบั้มขายได้ 4.5 ล้านอัลบั้มในสหรัฐอเมริกา เป็นอัลบั้มที่ทำยอดดาวน์โหลดสูงสุดเป็นอันดับที่ 10 ตลอดกาล
สปีกนาวยังถูกรวมในรายชื่อ "50 อัลบั้มเพลงของศิลปินหญิงยอดเยี่ยมตลอดกาล" ตีพิมพ์โดยนิตยสารโรลลิงสโตน ใน ค.ศ. 2012 อยู่อันดับที่ 45 ทำให้สวิฟต์ ซึ่งยังมีอายุ 22 ปีในขณะนั้น เป็นศิลปินที่อายุน้อยที่สุดที่อยู่ในรายชื่อดังกล่าว
รายชื่อเพลงในอัลบั้ม

ทุกเพลงแต่งโดยเทย์เลอร์ สวิฟต์ และผลิตโดยนาธาน แชปแมน
เพลงทั้งหมดประพันธ์โดยเทย์เลอร์ สวิฟต์
| ลำดับ | ชื่อเพลง | ยาว |
| --- | --- | --- |
| 1. | "ไมน์" | 3:49 |
| 2. | "สปากส์ฟลาย" | 4:20 |
| 3. | "แบ็กทูดีเซมเบอร์" | 4:53 |
| 4. | "สปีกนาว" | 4:00 |
| 5. | "เดียร์จอห์น" | 6:43 |
| 6. | "มีน" | 3:57 |
| 7. | "เดอะสตอรีออฟอัส" | 4:25 |
| 8. | "เนเวอร์โกรว์อัป" | 4:50 |
| 9. | "เอ็นแชนเต็ด" | 5:52 |
| 10. | "เบ็ตเทอร์แดนรีเวนจ์" | 3:37 |
| 11. | "อินโนเซนต์" | 5:02 |
| 12. | "ฮอนทิด" | 4:02 |
| 13. | "ลาสต์คิส" | 6:07 |
| 14. | "ลองลิฟ" | 5:17 |
| ลำดับ | ชื่อเพลง | ยาว |
| --- | --- | --- |
| 15. | "อาวเวอส์" |   |
| 16. | "อิฟดิสวอสอะมูฟวี" |   |
| 17. | "ซูเปอร์แมน" |   |
| 18. | "แบ็กทูดีเซมเบอร์" (อะคูสติก) |   |
| 19. | "ฮอนทิด" (อะคูสติก) |   |
| 20. | "ไมน์" (อะคูสติก) |   |
ชาร์ต > ชาร์ตสิ้นทศวรรษ

| ชาร์ต (2010–2019) | ตำแหน่ง |
| --- | --- |
Australian Albums (ARIA): 39
US Billboard 200: 50
US Top Country Albums (Billboard): 17
ชาร์ต > ชาร์ตตลอดกาล

| ชาร์ต | ตำแหน่ง |
| --- | --- |
US Billboard 200 (Women): 66
US Top Country Albums (Billboard): 73
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 2× Platinum | 140,000^ |
| Austria (IFPI Austria) | Gold | 10,000* |
| Brazil (Pro-Música Brasil) | Gold | 20,000* |
| Canada (Music Canada) | 3× Platinum | 240,000^ |
| Germany (BVMI) | Gold | 100,000 |
| Hong Kong (IFPI) | Gold |   |
| Ireland (IRMA) | Gold | 7,500^ |
| Japan (RIAJ) | Gold | 100,000^ |
| New Zealand (RMNZ) | 3× Platinum | 45,000 |
| Norway (IFPI Norway) | Gold | 15,000* |
| Philippines (PARI) | Platinum | 15,000* |
| Singapore (RIAS) | Platinum | 10,000* |
| United Kingdom (BPI) | Platinum | 300,000 |
| United States (RIAA) | 6× Platinum | 4,800,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
แหล่งข้อมูลอื่น

สปีกนาว ที่ดิสคอกส์ (รายการวางจำหน่าย)
| ด ค กเทย์เลอร์ สวิฟต์ |
| --- | --- |
 อัลบั้ม  ซิงเกิล  รางวัลและการเข้าชิง  การแสดงสด  เพลง  วิดีโอ  อิทธิผลทางวัฒนธรรม 
สตูดิโออัลบั้ม:  เทย์เลอร์ สวิฟต์  เฟียร์เลส  สปีกนาว  เรด  1989  เรพิวเทชัน  เลิฟเวอร์  โฟล์กลอร์  เอฟเวอร์มอร์  มิดไนส์  เดอะทอร์เชอด์โพอิตส์ดีพาร์ตเมนต์ 
บันทึกเสียงใหม่:  เฟียร์เลส (เทย์เลอร์เวอร์ชัน)  เรด (เทย์เลอร์เวอร์ชัน)  สปีกนาว (เทย์เลอร์เวอร์ชัน)  1989 (เทย์เลอร์เวอร์ชัน) 
อีพี:  เดอะเทย์เลอร์ สวิฟต์ฮอลลิเดย์คอลเล็กชัน  บิวตีฟูลอายส์ 
อัลบั้มบันทึกการแสดงสด:  สปีกนาว: เวิลด์ทัวร์ไลฟ์  ไลฟ์ฟรอมเคลียร์แชนแนลสตริป 2008  เลิฟเวอร์ (ไลฟ์ฟรอมปารีส) 
คอนเสิร์ตทัวร์:  เฟียร์เลสทัวร์  สปีกนาวเวิลด์ทัวร์  เดอะเรดทัวร์  เดอะ 1989 เวิลด์ทัวร์  เรพิวเทชันสเตเดียมทัวร์  ดิเอราส์ทัวร์ 
ภาพยนตร์:  มิสอเมริกานา  โฟล์กลอร์: เดอะลองพอนด์สตูดิโอเซสชันส์  ออลทูเวล: เดอะชอร์ตฟิล์ม  เทย์เลอร์ สวิฟต์: ดิเอราส์ทัวร์ 
ครอบครัว:  ออสติน สวิฟต์ (น้องชาย)  มาร์จอรี ฟินเลย์ (ยาย) 
มรดก:  สวิฟตี  อิทธิผลของดิเอราส์ทัวร์  คดีล่วงละเมิดทางเพศ  กรณีข้อพิพาทสิทธิ์การถือครองเพลง  กรณีข้อพิพาททิกเก็ตมาสเตอร์ 
บทความที่เกี่ยวข้อง:  บอมบาลูรินา  ซิตีออฟเลิฟเวอร์  ไฮวอตช์  แนนนาเรีย สวิฟเต  โอลิเวีย เบนสัน  เทย์เลอร์สวิฟต์โปรดักชัน  แซมมวลโกลด์วินเอสเตต  สวิฟต์ออนซีเคียวริตี 
  หมวดหมู่:เทย์เลอร์ สวิฟต์ 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย
สภาแห่งรัฐ

สภาแห่งรัฐ (อังกฤษ: Council of State) เป็นชื่อหน่วยงานในหลายประเทศ ปรกติมีหน้าที่คล้าย ๆ กัน คือ เป็นศาลปกครอง หรือให้คำปรึกษาด้านกฎหมายแก่หน่วยงานของรัฐ ในบางประเทศทำหน้าที่เป็นองคมนตรีก็มี
ในปัจจุบัน

คณะกรรมการกฤษฎีกา (ไทย)
สภาแห่งรัฐ (กรีซ)
สภาแห่งรัฐ (กานา)
สภาแห่งรัฐ (คิวบา)
สภาแห่งรัฐ (โคลอมเบีย)
สภาแห่งรัฐ (จีน)
สภาแห่งรัฐ (เดนมาร์ก)
สภาแห่งรัฐ (ตุรกี)
สภาแห่งรัฐ (นอร์ทแคโรไลนา)
สภาแห่งรัฐ (นอร์เวย์)
สภาแห่งรัฐ (เนเธอร์แลนด์)
สภาแห่งรัฐ (ไนจีเรีย)
สภาแห่งรัฐ (เบลเยียม)
สภาแห่งรัฐ (โปรตุเกส)
สภาแห่งรัฐ (ฝรั่งเศส)
สภาแห่งรัฐ (ฟิลิปปินส์)
สภาแห่งรัฐ (ลักเซมเบิร์ก)
สภาแห่งรัฐ (สวิตเซอร์แลนด์)
สภาแห่งรัฐ (อิตาลี)
สภาแห่งรัฐ (อียิปต์)
สภาแห่งรัฐ (ไอร์แลนด์)
ในอดีต

สภาแห่งรัฐ (จักรวรรดิบราซิล) (ค.ศ. 1822–1889)
สภาแห่งรัฐ (ชิลี) (ค.ศ. 1976–1980)
สภากิจการของรัฐ (แมนจูเรีย) (ค.ศ. 1934–1945)
สภาแห่งรัฐ (เยอรมนีตะวันออก) (ค.ศ. 1960–1990)
สภาแห่งรัฐ (ราชอาณาจักรโปแลนด์) (ค.ศ. 1815-1915) และ สภาแห่งรัฐ (โปแลนด์) (ค.ศ. 1947–1989)
สภาแห่งรัฐ (โรมาเนีย) (ค.ศ. 1961–1989)
สภาแห่งรัฐ (ไลบีเรีย) (กลางคริสต์ศตวรรษ 1990)
สภาแห่งรัฐ (เวียดนาม) (ค.ศ. 1980–1992)
สภาแห่งรัฐ (สเปน) (ค.ศ. 1522–1834)
สภาแห่งรัฐ (สวีเดน) (ค.ศ. 1809–1974)
สภาแห่งรัฐ (อังกฤษ) (ค.ศ. 1649–1660)
สภาแห่งรัฐ (อินเดีย) (ค.ศ. 1919–1947)
อภิรัฐมนตรีสภา (ญี่ปุ่น) (ค.ศ. 689–1885)
อภิรัฐมนตรีสภา (สยาม) (ค.ศ. 1925–1932)
ดูเพิ่ม

คณะมนตรีแห่งรัฐ (State Council)
คณะรัฐมนตรี (Council of Ministers)
สมัยระหว่างสงคราม

New-York Tribune ได้พิมพ์แผนที่นี้ เมื่อวันที่ 9 พฤศจิกายน ค.ศ. 1919, ของความขัดแย้งที่กำลังดำเนินอยู่ในทวีปยุโรปในปี ค.ศ. 1919, หนึ่งปีหลังสงครามโลกครั้งที่หนึ่งสิ้นสุดลง:
สงครามประกาศอิสรภาพรัฐบอลติกในสงครามกลางเมืองรัสเซีย
กองทัพขาวของนายพลยูเดนิช
การแทรกแซงรัสเซียเหนือ
กองทัพขาวของคอลชัคในไซบีเรีย
กองทัพขาวของนายพล Denikin
คณะกรรมาธิการยูเครนของนายพล Petlura
สงครามโปแลนด์-โซเวียต
ความตึงเครียดในไซลิเซีย ระหว่างโปแลนด์และเยอรมัน
โรมาเนียยึดครองฮังการี
Gabriele D'Annunzio's เข้ายึดแม่น้ำฟียูเม, ก่อตั้งเขตปกครองของผู้สำเร็จราชการอิตาลีแห่งคาร์นาโร
ในแอลแบเนียประสบภาวะยุ่งเหยิงในการสู้รบของหลายฝ่ายที่เกิดขึ้น
สงครามประกาศอิสรภาพตุรกี
ในบริบทของประวัติศาสตร์คริสต์ศตวรรษที่ 20 สมัยระหว่างสงคราม (อังกฤษ: interwar period) เป็นช่วงเวลาระหว่างปลายสงครามโลกครั้งที่หนึ่งในเดือนพฤศจิกายน ค.ศ. 1918 และจุดเริ่มต้นของสงครามโลกครั้งที่สองในเดือนกันยายน ค.ศ. 1939 ช่วงเวลานี้ยังถูกเรียกกันว่า ระหว่างสงคราม
แม้เป็นช่วงเวลาที่ค่อนข้างสั้น แต่ก็เป็นยุคของการเปลี่ยนแปลงที่สำคัญทั่วโลก เชื้อเพลิงปิโตเลียมและการใช้เครื่องจักรขยายตัวมากขึ้นจนนำไปสู่รอริงทเวนตี (Roaring Twenties) ซึ่งเป็นช่วงเวลาแห่งความมั่นคั่งทางเศรษฐกิจและการเติบโตของชนชั้นกลางในทวีปอเมริกาเหนือ ยุโรป และส่วนอื่น ๆ ของโลกอีกหลายส่วน รถยนต์, ไฟฟ้าส่องสว่าง, วิทยุกระจายเสียง ฯลฯ กลายเป็นสิ่งสามัญของประชากรในประเทศพัฒนาแล้ว ทว่า ในปลายทศวรรษนั้นได้เกิดภาวะเศรษฐกิจตกต่ำครั้งใหญ่ เป็นการล่มสลายทางเศรษฐกิจทั่วโลกอย่างไม่เคยปรากฏมาก่อนซึ่งก่อความเสียหายรุนแรงต่อเศรษฐกิจขนาดใหญ่ของโลกหลายประเทศ
ในด้านการเมือง สมัยนี้เปิดฉากขึ้นพร้อมด้วยความเจริญของลัทธิคอมมิวนิสต์ ซึ่งประเดิมด้วยการปฏิวัติเดือนตุลาคมและสงครามกลางเมืองรัสเซีย ในช่วงท้ายของสงครามโลกครั้งที่หนึ่ง และสิ้นสุดลงด้วยความเจริญของลัทธิฟาสซิสต์ โดยเฉพาะอย่างยิ่งในประเทศเยอรมนีและอิตาลี จีนนั้นอยู่ท่ามกลางช่วงเวลาความไร้เสถียรภาพอันยาวนานและสงครามกลางเมืองระหว่างก๊กมินตั๋ง (จีนคณะชาติ) และพรรคคอมมิวนิสต์จีน; จักรวรรดิบริติช ฝรั่งเศส และอื่น ๆ เผชิญความท้าทาย เมื่อลัทธิจักรวรรดินิยมถูกมองในเชิงลบเพิ่มขึ้นเรื่อย ๆ ในทวีปยุโรป และเกิดขบวนการเรียกร้องเอกราชขึ้นในดินแดนอาณานิคมหลายแห่ง ตัวอย่างเช่น ส่วนใต้ของเกาะไอร์แลนด์ที่ได้รับเอกราชหลังการสู้รบหนัก
จักรวรรดิออตโตมัน ออสเตรีย-ฮังการี และเยอรมันล่มสลายลง ในขณะที่ดินแดนอาณานิคมของจักรวรรดิเยอรมันและออตโตมันได้รับการแบ่งสรรในหมู่ชาติฝ่ายสัมพันธมิตรภายใต้การนำโดยบริติชและฝรั่งเศส ส่วนตะวันตกของอดีตจักรวรรดิรัสเซียได้รับเอกราช เกิดเป็นประเทศใหม่ ๆ ได้แก่ เอสโตเนีย ฟินแลนด์ ลัตเวีย ลิทัวเนีย และโปแลนด์ ขณะที่เบสซาเรเบีย (ปัจจุบันคือมอลโดวาและบางส่วนของยูเครน) เลือกรวมกับโรมาเนีย
คอมมิวนิสต์รัสเซียสามารถเข้าควบคุมภูมิภาคของรัฐสลาฟตะวันออก เอเชียกลาง และคอเคซัส จึงก่อตั้งสหภาพโซเวียตขึ้น ไอร์แลนด์ได้ถูกแบ่งแยกระว่างรัฐเสรีไอร์แลนด์ที่ได้รับเอกราชและไอร์แลนด์ทางตอนเหนือที่ถูกควบคุมโดยบริติซ ในตะวันออกกลาง อียิปต์และอิรักได้รับเอกราช ในช่วงภาวะเศรษฐกิจตกต่ำครั้งใหญ่ ประเทศลาตินอเมริกาโอนกิจการต่างชาติจำนวนมากมาเป็นของรัฐเพื่อพยายามเสริมสร้างเศรษฐกิจในประเทศของตน ความทะเยอทะยานในการครอบครองดินแดนของโซเวียต ญี่ปุ่น อิตาลี และเยอรมนีนำไปสู่การขยายอาณาเขตของประเทศเหล่านี้
สภามวยปล้ำโลก

| --- | --- |

อุตสาหกรรม: มวยปล้ำอาชีพ 
ก่อตั้ง: 13 กันยายน ค.ศ. 1973
ผู้ก่อตั้ง: Carlos Colón Victor Jovica Gorilla Monsoon
สำนักงานใหญ่: เปอร์โตริโก
เจ้าของ: Victor Jovica Carlos Colón
บริษัทแม่: Capitol Sports Promotions
เว็บไซต์: www.superestrellaswwc.com
สภามวยปล้ำโลก (อังกฤษ: World Wrestling Council) หรือ ดับเบิลยูดับเบิลยูซี เป็นหนึ่งในสองรายการมวยปล้ำหลักของเปอร์โตริโก ซึ่งอีกรายการหนึ่งคือ สมาพันธ์มวยปล้ำระหว่างประเทศ